# data[].attributes.headline
Perhekodin opettajan haastattelu - herättää ajatuksia ja esittää hyviä näkökulmia oppijoista, joilla on hieman haasteellisemmat lähtökohdat amikseen lähtiessään. Kannattaa lukea!

# data[].attributes.subject
Perhekodin opettajan haastattelu - herättää ajatuksia ja esittää hyviä näkökulmia oppijoista, joilla on hieman haasteellisemmat lähtökohdat amikseen lähtiessään. Kannattaa lukea!

# data[].attributes.body
1. Työtehtäväsi

Työtehtävinäni on huolehtia niiden perhekodissa asuvien nuorten kotikouluopetuksesta, jotka eivät pysty opiskelemaan normaalissa peruskoulun opetusryhmissä. Työ tehdään siis huostaan otettujen nuorten kanssa.

Työhön kuuluu yhteistyö oppilaiden koulujen ja ohjaavien opettajien (jokaisella nuorella on sijoituspaikka jossakin peruskoulussa. esim. Voikkaan ala-aste, pienryhmä) ja tuon opetusryhmän opettaja toimii opetusta ohjaavana opettajana ja sitä kautta myös oppilas saa todistukset. Ohjaavalta opettajalta tulevat kokeet yms. sellainen materiaali, mitä hän tarvitsee antaakseen arvioinnin.

Oppilaat ovat 8 - 16 -vuotiaita peruskoulua käyviä nuoria. Heillä on erilaisia oppimisen ongelmia ja/tai haasteita sosiaalisen kehityksessä sekä rajatonta/itsetuhoista käytöstä.

2. Mitkä näet suurimpina oppimisen haasteina opiskelijoilla?

Suurin haaste on se, että oppilaat eivät ole käyneet koulua. Heillä on esim. jatkuvien poissaolojen takia suuriakin aukkoja oppimisessa. Vanhemmat ovat saattaneet kieltää luokalle jäämisen, jolloin oppilas on jatkanut seuraavalla luokka-asteella vaikka edellisen oppimäärissä on puutteita. Lisäksi oppilaan tilanne saattaa olla sellainen, että häneltä ei ole ikinä edes vaadittu mitään. Kun etenemisestä ei ole koulussa oikein tullut mitään, oppilaan kohdalla asia on ratkaistu mukauttamalla aineita (= oppilas saa e-kirjan, joka on ns. helpotettu) ja näin oppilaan on annettua suoriutua alta omien kykyjensä. Kun näin on saanut edetä esim. kahdeksannelle luokalla asti, on vaikea saada nuorta tekemään parastaan. On paikkakuntia, joissa oppilas "saa" kouluaineessa mukautetun merkinnän vaikka ei olisi tehty asianmukaisia testejä esim. lukitestiä. Lisäksi monessa aineessa on jo niin suuria puutteita, että kiinnikurominen on miltei mahdotonta.

Tämän lisäksi tulevat erilaiset oikeat oppimisen ongelmat ja ns. arkirytmin täydellinen puuttuminen.

3. Miten voit tukea erilaista oppijaa?

Yksinkertaisinta on arkirytmin palauttaminen. Riittävä uni, säännöllinen ruokailu ja ulkoilu on yksinkertaisia asioita järjestää. Monta kertaa jo pelkästään tämä riittää sen mahdollistamiseksi, että nuori pystyy oppimaan. Lisäksi on erittäin yksilöllistetty opetus, yhdessä aikuisten kanssa tehdään kaikki. Myös keskustelut ohjaavan opettajan kanssa ja suunnitelman luominen sille, mitä nuoren tilanteessa voi/ täytyy tehdä. Tavoitteet asetetaan luokka-asteen mukaan. Jos kyse on 9 luokan oppilaasta, joka on päättämässä peruskoulua tehdään ne asiat, että peruskoulu saadaan säälliseen päätökseen. Jos taas kyse on ala-asteen oppilaasta, kartoitetaan mitä nuori osaa/missä on puutteita ja lähdetään kuromaan näitä puutteita kasaan. Käytännössä tämä tarkoittaa esim. englannin kielessä sanaston opettelua ja peruskielioppia (do/does, like/likes, omistusmuodot), matematiikassa kertotaulun opettelua, äidinkielessä persoonapronominit, aikamuodot ja sanaluokat (adjektiivit yms.) Parhaimmillaan ymppä ja historia, bilsa ja maantieto  toimivat oppimiseen motivoivina aineina, niissä on helppo onnistua ja yleensä jokin noista kiinnostaa oppilasta.

Ohjaavan opettajan kanssa mietitään oppimista tukevia asioita. Nettisivustot, kuunneltavat oppikirjat, ääneen lukeminen, sanellen tehdyt kokeet, lyhyet oppitunnit, ym. mitä ikinä keksitään.

4. Näetkö haasteita tuen antamisessa?

Oppilaalla pitää olla jokin käsitys siitä, että asioita pitää opiskella. Kukaan ei voi kaataa tietoa toisen päähän vaan esim. ne enkun sanat on itse opeteltava. On myös suostuttava siihen, että asioita opetetaan. Eli suostuttava kuuntelemaan opettajan puhetta. Jos nämä kaksi asiaa toimii, tukea oppimiseen pystyy antamaan.

5. Miten opettaja voi nähdä erilaisen oppijan myönteisesti?

Jokaisen oppilaan kohdalla on kyse yhteisestä matkasta. Pedagogisena työnä kasvatus on inhimillisen kasvun tukemista ja ohjaamista. Kasvatusyhteisön arvot ja yhteinen päämäärä ovat keskiössä nuoren/oppilaan myönteisessä näkemisessä. Jokainen on ainutlaatuinen ja jokainen voi oppia. Kasvatuksessa on tärkeää antaa jokaiselle nuorelle kykyjä ja välineitä toimimaan tässä yhteiskunnassa. Siitä on kasvatuksessa ja koulutuksessa kysymys.

Työyhteisössämme on käytössä DDP-menetelmä, mikä on kiintymyskeskeinen työkalupakki, jonka avulla rakennetaan emotionaalista yhteyttä ja itsenäistä selviämiskykyä vaikeistakin tunne-elämän ja kiintymyssuhteen ongelmista kärsivien lasten ja nuorten kanssa. Tähän menetelmään liittyy ns. PACE -asenne. (playfullnes, accept, curiosity, empathy). Suhteessa nuoreen olemme uteliaita tutustumaan, empaattisia hänen kokemilleen asioille, hyväksymme hänet puheessa ja teoissa ja suhtaudumme tilanteisiin leikkisyydellä, mutta emme lyö asioita leikiksi. Näistä elementeistä kehittyy kiintymyksen kenttä, jossa myös koulutyöskentely tapahtuu. Ajattelemme, että oppimista ei tapahdu, jos opettaja on oppilaalle nobody tai peräti vihollinen. Oppiminen on yhteistyötä ja tapahtuu kiintymyssuhteen avaamassa luottamuksen ilmapiirissä.

6. Minkälaiset työkalut/menetelmät/välineet auttavat työskennellessä erilaisten oppijoiden kanssa?

Yllä kuvattu DDP-menetelmä, mistä on kehitetty myös The Yellow Kite -malli koulutyöhön. Yhteistyö ohjaavien opettajien kanssa ja erilaisten pedagogisten ongelmien ratkaisu heidän kanssaan. Kaikista vähiten käytän tietoteknisiä menetelmiä. Arvomaailmamme perustuu siihen, että mahdollisimman paljon tehdään yhdessä ilman konetta. Jos täytyy lukea ääneen, niin opettaja lukee. Aikuiset ovat nuoria varten. Erilaiset pelit ja leikit.

# data[].attributes.body
1. Kuka olet?

Olen XXXX XXXX, psykologi ja teen töitä KSAO:n Sosiaali- ja terveysalan opiskelijoiden sekä kolmen peruskoulun parissa. Tällä hetkellä KSAO:lla toimii kaikkiaan neljä psykologia, joista kaksi pelkästään KSAO:lla.

2. Mitkä näet suurimpina oppimisen haasteina opiskelijoilla?

Suurimpina oppimisen haasteina opiskelijoilla näen mahdollisesti jo pitkän aikaa sitten alkaneen kehän, jossa oppimisvaikeudet, motivaatio sekä epäonnistumisen kokemukset ja negatiivinen palaute vaikuttavat toisiinsa ja tämä on heijastunut minäkuvaan ja itsetuntoon. Samoin haastavia ovat tilanteet, joissa oppimisen haasteet ovat jääneet tunnistamatta. Kummassakin tapauksessa asiat voivat johtaa elämänhallinnan haasteisiin ja tunne-elämän pulmiin, mitkä luovat taas omat haasteensa opiskelulle.

3. Minkälaista tukea on toisella asteella?

Tukea toisella asteella ammattikoulun opintoihin saa esimerkiksi ryhmänohjaajalta, opinto-ohjaajalta, kuraattorilta, psykologilta sekä erityisopetuksen koordinaattorilta. Opiskelijalle voidaan tehdä HOJKS ja hän saa erityistä tukea, jolloin suunnitellaan tukitoimia (esim. eriyttämistä). Lisäksi KSAO:lla on pajoja, joissa voi käydä opiskelemassa ja saada tukea ja ohjausta.

4. Miten voit tukea erilaista oppijaa?

Psykologina voin tukea opiskelijaa suoraan esimerkiksi antamalla vinkkejä opiskelustrategioihin tai keskittymiseen liittyen sekä keskustelemalla haasteista, niiden vaikutuksista arkeen sekä tukea jaksamista. Toisinaan on tarpeen tehdä myös psykologiset tutkimukset vaikeuksien tarkemmaksi selvittämiseksi. Toisaalta psykologina voin tukea opiskelijaa myös välillisesti esimerkiksi antamalla konsultaatioita opettajille.

5. Näetkö haasteita tuen antamisessa?

Psykologin näkökulmasta haasteita tuen antamisessa voi tulla esimerkiksi, jos opiskelija ei ole itse motivoitunut tai psykologi ei ole syystä tai toisesta mukana opiskelijan tuen suunnittelemisessa.

6. Miten opettaja voi nähdä erilaisen oppijan myönteisesti?

Jokaisella meistä on vahvuuksia ja voimavaroja ja jokainen meistä tietää myös positiivisen palautteen ja kannustavan ilmapiirin voiman ja vaikutuksen. Opettaja voi nähdä erilaisen oppijan myönteisesti, kun suuntaa omaa ajatteluaan näihin vahvuuksiin ja voimavaroihin ja hyödyntää niitä vuorovaikutuksessa, kohtaamisessa ja opetuksessa. Tämä tukee myös oppijan myönteistä minäkuvaa ja itsetuntoa.

7. Miten ammatillinen reformi näkyy erilaisten oppijoiden arjessa?

Ammatillinen reformi erilaisten oppijoiden arjessa ei oikeastaan vielä näy psykologin työssä. Aika näyttää, miten se tulee näkymään.

8. Minkälaiset työkalut/menetelmät/välineet auttavat työskennellessä erilaisten oppijoiden kanssa?

Se, millaiset työkalut, menetelmät tai välineet auttavat erilaisten oppijoiden kanssa työskennellessä riippuu oppijan vahvuuksista ja haasteista. Vahvuuksia hyödyntäen ja haasteita tukien olisi tärkeää pohtia menetelmät yksilöllisesti. Tämä onkin toisaalta opettajan kannalta haaste, kun samoja keinoja ei voi soveltaa kaikkiin.

# data[].attributes.headline
Oppimista tukeva oppimisympäristö - linkki artikkeliin

# data[].attributes.subject
Oppimista tukeva oppimisympäristö - linkki artikkeliin

# data[].attributes.body
http://oppimateriaalit.jamk.fi/ajatusliikkuu/artikkelit/oppimisen-iloa-tukeva-oppimisymparisto/

# data[].attributes.body
ohjeita erilaisissa tilanteissa ja eri-ikäisten ohjaamiseen

# data[].attributes.attachment_link.description
Kysy lapsilta pitäen esim. paperipussia edessäsi, mitä siihen voi laittaa. Rohkaise lapsia keksimään tavallisuudesta poikkeavia ratkaisua tavallisten lisäksi. Tee samoin muovipussilla ja langanpätkällä. Voit ottaa valokuvia lapsista, kun he ovat tekemässä jotain. Ota kuva jossa näkyy vain lapsen kasvot ja toinen, jossa näkyy koko tekeminen esim. palapelin kokoaminen.

# data[].attributes.attachment_link.description
Oppimisvaikeuksia on monenlaisia. Usein ne ovat yksilöllinen yhdistelmä alla olevasta listasta. Esimerkiksi lukivaikeus voi yhdellä henkilöllä näyttäytyä vain lukemisen puolella, mutta ei lainkaan kirjoittamisen. Toisella on juuri päinvastoin.

# data[].attributes.headline
Tukea oppimisvaikeuksiin – nuorille, aikuisille ja ammattilaisille

# data[].attributes.subject
Tukea oppimisvaikeuksiin – nuorille, aikuisille ja ammattilaisille

# data[].attributes.attachment_link.description
Löydät sivuiltamme tietoa ja tukea oppimisvaikeuksiin sekä niihin liittyviin mielenterveyden pulmiin - nuorille, aikuisille ja ammattilaisille

# data[].attributes.headline
Oppiminen onnistuu – tukea haasteista selviämiseen -opas

# data[].attributes.subject
Oppiminen onnistuu – tukea haasteista selviämiseen -opas

# data[].attributes.attachment_link.readable_text
Oppiminen onnistuu - tukea haasteista selviämiseen -opas (2014) on suunnattu eritoten opettajille ja kouluttajille, mutta oppaassa on runsaasti tietoa myös opiskelijalle oman lukivaikeuden tunnistamiseen. Opas antaa apukeinoja kouluttajalle opetustilanteeseen ja auttaa tunnistamaan sekä ottamaan puheeksi oppimisvaikeudet.

Oppaan ovat toimittaneet Kaija-Maija Parviainen ja Tarja Muukkonen. Parviainen on tehnyt pitkän työuran Julkisten ja hyvinvointialojen liitto JHL:n koulutustoimitsijana ja Muukkonen työskentelee KSL-opintokeskuksen koulutuspäällikkönä.

Painetun version hinta:
5 euroa + postituskulut

# data[].attributes.attachment_link.description
Oppiminen onnistuu - tukea haasteista selviämiseen -opas (2014) on suunnattu eritoten opettajille ja kouluttajille, mutta oppaassa on runsaasti tietoa myös opiskelijalle oman lukivaikeuden tunnistamiseen. Opas antaa apukeinoja kouluttajalle opetustilanteeseen ja auttaa tunnistamaan sekä ottamaan puheeksi oppimisvaikeudet. Oppaan ovat toimittaneet Kaija-Maija Parviainen ja Tarja Muukkonen.

# data[].attributes.attachment_link.description
Oppaan tavoitteena on koota yhteen nuorten ja aikuisten oppimisvaikeuksiin liittyvää tietoa, tukimateriaalia ja antaa vinkkejä oman työn ja opiskeluympäristöje...